recursal/SuperWikiNEXT-32B huggingface dataset:
**रॉक हडसन** (अंग्रेजी:Rock Hudson; जन्म नाम रॉय हेरोल्ड शेरेर जूनियर; 17 नवंबर, 1925 - 2 अक्टूबर, 1985) एक  अमेरिकी अभिनेता थे। अपने समय के सबसे लोकप्रिय फिल्म सितारों में से एक, हडसन का फिल्मी कैरियर चार दशकों तक फैला रहा। हॉलीवुड के स्वर्ण युग के एक लोकप्रिय अभिनेता, हडसन ने स्टार का दर्जा अपनी बेहद लोकप्रिय फिल्मों जैसे *मैग्निफिसेन्ट ऑब्सेशन* (1954), *ऑल दैट हैवन अलॉव* (1955) और *जायंट* (1956) से हासिल किया था। *जायंट* में उनके अभिनय के लिए उन्हें सर्वश्रेष्ठ अभिनेता के लिए अकादमी पुरस्कार के लिए नामांकित किया गया था। हडसन की यह सफलता उनकी डोरिस डे के साथ की गयी कुछ चुलबुली रोमांटिक फिल्मों जैसे *पिलो टॉक* (1959), *लवर कम बैक* (1961), और *सेंड मी नो फ्लॉवर्स* (1964) के साथ जारी रही। 1960 के दशक के उत्तरार्ध के दौरान, उनकी कुछ खास फिल्मों में *सेकंड्स* (1966), *टोब्रुक* (1967), और *आइस स्टेशन ज़ेबरा* (1968) शामिल थीं। अच्छी फिल्म की पटकथा न मिलने से दुखी, हडसन ने टेलीविजन की ओर रुख किया और *मैकमिलन एंड वाइफ* (1971-1977) जैसी लोकप्रिय रहस्य श्रृंखला से वहाँ भी सफलता पायी। उनकी अंतिम भूमिका प्राइमटाइम एबीसी सोप ओपेरा डायनेस्टी (1984-1985) के पांचवें मौसम में एक अतिथि कलाकार के रूप में थी, उसके बाद एड्स से संबंधित बीमारियों के चलते उन्के लिए काम जारी रखना असंभव हो गया। 

कई फिल्मी पत्रिकाओं ने हडसन *स्टार ऑफ द ईयर*, *फेवरेट लीडिंग मैन* और इसी तरह के खिताबों से नवाजा। अपने चार दशक से अधिक समय के करियर के दौरान उन्होंने लगभग 70 फिल्मों और कई टेलीविजन कार्यक्रमों में अभिनय किया।

हालाँकि हडसन ने अपनी यौन अभिमुखता को एक राज बना कर रखा, पर उनके जीवनकाल में ही फिल्म उद्योग के कई लोगों जानते थे कि वह एक समलिंगी थे। 1984 में, हडसन को पता चला कि वो एड्स से पीड़ित थे। अगले ही वर्ष, वह अपनी समलैंगिकता और एड्स की बीमारी दोनों का खुलासा करने वाली हॉलीवुड की कुछ पहली हस्तियों में से एक बन गये। 2 अक्टूबर 1985 को 59 साल की उम्र में बेवर्ली हिल्स, कैलिफ़ोर्निया में हडसन एड्स से संबंधित बीमारी से मरने वाली पहली प्रमुख हस्ती थे।

सन्दर्भ
-------

1. ↑  "Magnificent Obsession (1954) - Articles - TCM.com". *Turner Classic Movies*. मूल से 2 अक्तूबर 2019 को पुरालेखित. अभिगमन तिथि October 2, 2019.
2. ↑  "Overview for Rock Hudson". *Turner Classic Movies*. मूल से 8 जून 2020 को पुरालेखित. अभिगमन तिथि October 2, 2019.
3. ↑  "Biography for Rock Hudson". Turner Classic Movies Database. tcmdb.com. मूल से March 30, 2009 को पुरालेखित. अभिगमन तिथि December 4, 2012.
**वानाक्राई** (WannaCry) एक ख़तरनाक रैनसमवेयर कंप्यूटर वॉर्म का नाम है जिसने 12 मई 2017 के बाद से इंटरनेट के जरिए 150 से अधिक देशों में 2,30,000 से अधिक कंप्यूटरों को संक्रमित किया है। यह माइक्रोसॉफ़्ट विंडोज़ ऑपरेटिंग सिस्टम को निशाना बना रहा है। वानाक्रिप्ट, वानाक्रिप्टर, वानाडिक्रिप्टर आदि नामों से भी जाना जाने वाला यह कंप्यूटर वॉर्म जिन कंप्यूटरों को संक्रमित करता है, उनमें प्रयोक्ताओं की ज़रूरी फाइलों को एनक्रिप्ट कर देता है। इसके बाद प्रयोक्ता से कहा जाता है कि वह बिटकॉइन नामक डिजिटल करेंसी के माध्यम से एक तय रकम का भुगतान करे जिसके बाद ही उसकी फाइलें फिर से उपलब्ध होंगी।

यह वॉर्म फिशिंग हमलों की ही तरह प्रयोक्ता के कंप्यूटर को प्रभावित करता है। जब प्रयोक्ता किसी असुरक्षित वेब लिंक पर क्लिक करता है या कोई असुरक्षित ईमेल अटैचमेंट डाउनलोड करता है तो वानाक्राई उसके कंप्यूटर में पहुँच जाता है। हालाँकि एक बार कंप्यूटर में स्थापित होने के बाद यह उसके नेटवर्क के भीतर भी फैल सकता है। इसने खास तौर पर उन कंप्यूटरों को प्रभावित किया है जिन्होंने माइक्रोसॉफ्ट की ओर से जारी ताजा सुरक्षा अपडेट को इन्स्टॉल नहीं किया है। ऐसे हमलों से बचने का सबसे पहला नियम यह है कि इंटरनेट के माध्यम से किसी भी अवांछित प्रोग्राम को डाउनलोड न किया जाए। ऐसे प्रोग्राम ईमेल, चैट संदेशों, वेबसाइटों आदि में दी गई कड़ियों (लिंक्स) के जरिए डाउनलोड हो सकते हैं। माइक्रोसॉफ़्ट द्वारा विंडोज XP का अपडेट बंद करने से इस रैनसमवेयर का फैलाव बढ़ा।

1. ↑  "संग्रहीत प्रति". मूल से 16 मई 2017 को पुरालेखित. अभिगमन तिथि 16 मई 2017.
रोशनलाल अग्रवाल जन्म (20 जून 1954 रायगढ़) एक भारतीय राजनेता हैं 2013 में रायगढ़ विधानसभा चुनाव में 20 हजार से अधिक मतों से विजयी हुए एवं छत्तीसगढ़ चतुर्थ विधानसभा 2013 से 2018 सदस्य रहें तथा छत्तीसगढ़ गृह निर्माण मंडल में संचालक के दायित्व का निर्वहन किया।**रोशनलाल अग्रवाल** (छ.ग. चतुर्थ विधानसभा 2013 से 18 सदस्य)  

|  |
| --- |
| **रायगढ़ के पूर्व विधायक** |
| **पद बहाल**११ दिसम्बर २००३ – १७ दिसम्बर २०१८ |
| पूर्वा धिकारी | डॉ शक्राजीत नायक |
| उत्तरा धिकारी | प्रकाश शक्राजीत नायक |
| चुनाव-क्षेत्र | रायगढ़ |
|  |

|  |  |
| --- | --- |
| जन्म | 20 जून 1954 (आयु 65) रायगढ़, भारत |
| राजनीतिक दल | भारतीय जनता पार्टी |
| जीवन संगी | श्रीमती सहोदरा देवी अग्रवाल |
| बच्चे | गौतम अग्रवाल, माधविका |

**रोशनलाल अग्रवाल**

       रोशनलाल अग्रवाल जन्म (20 जून 1954 रायगढ़) एक भारतीय राजनेता हैं 2013 में रायगढ़ विधानसभा चुनाव में 20 हजार से अधिक मतों से विजयी हुए एवं छत्तीसगढ़ चतुर्थ विधानसभा 2013 से 2018 सदस्य रहें तथा छत्तीसगढ़ गृह निर्माण मंडल में संचालक के दायित्व का निर्वहन किया। 

**जीवन परिचय**

       रोशनलाल अग्रवाल का जन्म छ.ग. के रायगढ नगर के निम्न मध्यम वर्गीय परिवार में 20 जून 1954 को हुआ। रोशनलाल ने गरीबी और संघर्ष बचपन से देखा है। जीवन में निरंतर कठोर परिश्रम करके उन्होंने अपनी आजीविका अर्जित की और सिद्धांत एवं अनुशासन के मार्ग पर चलते हुए जनता से जुडे प्रभावी मुद्दों को उठाकर लोगों के हित में कार्य किया। 1977 में पालूराम धनानिया वाणिज्य एवं कला महाविद्यालय रायगढ़ से एम कॉम की उपाधि प्राप्त की। एम कॉम तक शिक्षित रोशनलाल के परिवार में पत्नी एवं दो बच्चे है।  

**राजनीतिक सफर**

       रोशनलाल अग्रवाल की राजनीतिक पृष्ठ भूमि आपातकाल के दौरान भूमिगत आंदोलन से प्रारम्भ होती है। आपातकाल के पश्चात 1977 में युवा जनता पार्टी के जिला संयोजक के रूप में सक्रिय रहे। 1980 में भारतीय जनता पार्टी की स्थापना के पश्चात 1992 तक जिला महामंत्री जिला प्रचार मंत्री जैसे विभिन्न दायित्वों का कुशलता पूर्वक निर्वहन किया। उनकी कार्य कुशलता से प्रभावित होकर प्रदेश नेतृत्व द्वारा सन् 1992 में जिला भारतीय जनता पार्टी रायगढ़ के अध्यक्ष का दायित्व सौपा गया जिसको उन्होंने निष्ठा एवं लगन के साथ पूरा करते हुए संगठन को मजबूत किया। 2013 में रायगढ़ विधानसभा चुनाव में 20 हजार से अधिक मतों से विजयी हुए तथा छत्तीसगढ़ चतुर्थ विधानसभा में 2013 से 2018 तक सदस्य रहें। इस कार्यकाल में उन्होंने भाजपा विधायक दल के महामंत्री के रूप अपना योगदान दिया तथा विधानसभा की विभिन्न समितियों में सदस्य के रूप में अपने दायित्वों का निर्वहन किया।

**व्यक्तित्व**

       रोशनलाल अग्रवाल छात्र जीवन से विद्यार्थी परिषद से जुड़कर राष्ट्रीय चेतना जागृत करते रहे। एक विधायक के रूप में उनकी सक्रियता कर्तव्य परायणता ईमानदारी व दृढ़ इच्छाशक्ति जन सामान्य के बीच चर्चा का विषय बना रहा। विधायक के रूप में जन सामान्य की सेवा क्षेत्र की समस्याओं के प्रति गंभीर व दूरदृष्टि शासकीय योजनाओं का जनता को शत प्रतिशत लाभ दिलाने के कारण इनका कार्यकाल जनमानस के अंतःकरण में सदैव स्मरणीय रहेगा।
**शैख दीन मोहम्मद** (1759-1851) एक भारतीय यात्री, सर्जन, उद्यमी और पश्चिमी दुनिया के सबसे उल्लेखनीय प्रारंभिक गैर-यूरोपीय प्रवासियों में से एक थे।  उनके विदेशी मूल के कारण, उनका नाम अक्सर विभिन्न तरीकों से लिखा जाता है। उन्होंने यूरोप में भारतीय व्यंजन और शैम्पू स्नान की शुरुआत की, जहाँ उन्होंने चिकित्सीय मालिश की पेशकश की।  वह अंग्रेजी में एक किताब प्रकाशित करने वाले पहले भारतीय भी थे।

प्रारंभिक जीवन
--------------

वयस्क जीवन और परिवार
--------------------

*द ट्रेवल्स ऑफ़ दीन मोहम्मद*
----------------------------

 1794 डीन महोमेट *ट्रेवल्स का फ्रंटिसपीस*
 मोहम्मद के कॉफी हाउस की स्मृति में पट्टिका

यूरोप में शैम्पूइंग का परिचय
----------------------------

 मोहम्मद्स बाथ, ब्राइटन, 1826
 क्वींस होटल, ब्राइटन पर नीली पट्टिका भारतीय औषधीय वाष्प स्नान के स्थान को चिह्नित करती है

मौत
---

 मोहम्मद को सेंट निकोलस चर्च, ब्राइटन में दफनाया गया था।

मान्यता
-------

प्रकाशित कार्य
--------------

### उद्धरण


1. ↑  Mahomet 1794, पृ॰प॰ 148–149, 155–156, 160.
2. ↑  Fisher 2000.

1. ↑  The word "shampoo" did not take on its modern meaning of washing the hair until the 1860s. See p. 197 in *The travels of Dean Mahomet*, and "shampoo", v. entry, p. 167, *Oxford English Dictionary*, 2nd ed. vol. 15, ISBN 0-19-861227-3.
UTC−12: नीला (दिसम्बर), नारंगी (जून), पीला (पूरे साल), हल्का नीला - समुद्र
**यूटीसी-१२:००** (अंग्रेज़ी: **UTC−12:00**) एक समय मंडल जो यूटीसी पर हो रहे समय से १२ घंटे घटाने पर आता है। यानि जब ग्रीनविच में दिन के १२ बज रहे होते हैं तो यहाँ उसी दिन के रात के १२ बज रहे होते हैं, यानि वो दिन शुरु हो रहा होता है जो ग्रीनविच पर १२ घंटे पहले ही शुरु हो चुका है।

मानक समय
--------

पूरे वर्ष यह निन्म जगहों पर इस्तेमाल होता है।

### ओसीएनिया

* सयुंक्त राज्य अमेरिका
	+ बेकर द्वीप और हौलैंड द्वीप (अमेरिका के नियंत्रण वाले द्वीप)

यूटीसी-१२, १८०° मध्याह्न रेखा और 172°30′W देशान्तर के मध्य के गहरे समुद्र को समाविष्ट करने वाला एक समुद्री समय मंडल है। यूटीसी पर हो रहे समय से १२ घंटे घटाने पर यह समय मंडल मिलता है। इस क्षेत्र में तैर रही नावें किसी दिन को दुनिया में सबसे अंत में शुरु करती हैं।

समय मंडल की विशेषताएँ
---------------------

इस समय मंडल में बहुत सारे द्वीप स्थित हैं, लेकिन इनमें से कोई भी यूटीसी-१२:०० का समय मंडल का इस्तेमाल नहीं करता है। इनमें से अधिकांश अपने पास के समय मंडल के समय या दिन का उपयोग करते हैं, सामान्यता इसलिये क्योंकि ये राजनीतिक रूप से उन समय मंडलों में आने वाले द्वीपों से सम्बन्धित हैं।

अंतर्राष्ट्रीय पश्चिमी समय रेखा (IDLW) जबसे पृथ्वी पर उस अंतिम जगह (हौलैंड द्वीप) को दिखाने लगी है जहाँ पर कोई भी दिनांक इस्तेमाल में होता है इसे *धरती पर कहीं भी* (AoE) भी कहा जाने लगा है। यानि जब यहाँ पर दिन खत्म होता है तो वो दिन धरती पर कहीं भी नहीं बाकी होता और इतिहास बन जाता है।

इन्हें भी देखें
---------------

* यूटीसी+१२:००
* यूटीसी+१४:००, नया दिन शुरु करने के लिये पहला समय मंडल
* हौलैंड और बेकर द्वीप

सन्दर्भ
-------

बाहरी कड़ियाँ
-------------

* current time in idlw
* Time Zone Abbreviations – Worldwide List

| * दे
* वा
* सं
समन्वयित विश्वव्यापी समय (UTC) से समय अंतर |
| --- |
| −12 ·  −11 ·  −10 ·  −9:30 ·  −9 ·  −8 ·  −7 ·  −6 ·  −5 ·  −4:30 ·  −4 ·  −3:30 ·  −3 ·  −2:30 ·  −2 ·  −1 ·  *−0:44* ·  *−0:25* ·  यूटीसी (0) ·  *+0:20* ·  *+0:30* ·  +1 ·  +2 ·  +3 ·  +3:30 ·  +4 ·  +4:30 ·  *+4:51* ·  +5 ·  +5:30 ·  *+5:40* ·  +5:45 ·  +6 ·  +6:30 ·  +7 ·  *+7:20* ·  *+7:30* ·  +8 ·  +8:30 ·  +8:45 ·  +9 ·  +9:30 ·  +10 ·  +10:30 ·  +11 ·  +11:30 ·  +12 ·  +12:45 ·  +13 ·  +13:45 ·  +14 |
| डेलाइट सेविंग टाइम (DST) ·  उत्तरी गोलार्ध ·  दक्षिणी गोलार्ध ·  *मात्र ऐतिहासिक* |
**वान झील** (तुर्कीयाई: *Van Gölü*, आर्मेनियाई: *Վանա լիճ*‎, *वाना; कुर्दिश: गोला वाने*), आनातोलिया की सबसे बड़ी झील, और तुर्की के वान और बिट्लिस के प्रांतों के पूर्व में स्थित है। यह एक खारी झील है, जो आसपास के पहाड़ों से निकलने वाली कई छोटी धाराओं से जल प्राप्त करती हैं। वान झील दुनिया की सबसे बड़ी बन्द झीलों (कोई निर्गम नहीं है) -एक ज्वालामुखी विस्फोट ने प्रागैतिहासिक समय में बेसिन से मूल निर्गम को अवरुद्ध कर दिया था- में से एक है। झील 1,640 मी॰ (5,380 फीट) की ऊंचाई में एक कठोर सर्दी वाले क्षेत्र में स्थित है, हालांकि इसकी उच्च लवणता इसे जमने से बचाती है, और यहां तक कि उत्तरी खंड के केवल उथला हिस्सा ही शायद कभी जमता हो।

जल विज्ञान और रसायन विज्ञान
---------------------------

 अकदमार द्वीप और पवित्र क्रॉस कैथेड्रल, 10वीं शताब्दी का अर्मेनियाई चर्च और मठ का परिसर। आर्टोस पर्वत पृष्ठभूमि में दिखाई दे रहा है।
वान झील अपने सबसे विस्तृत बिंदु पर 119 किलोमीटर (74 मील) चौडी है, 451 मीटर (1,480 फीट) की अधिकतम दर्ज गहराई के साथ याहां की औसत गहराई 171 मीटर (561 फीट) की है। झील की सतह समुद्र तल से 1,640 मीटर (5,380 फीट) ऊपर है और किनारे की लंबाई 430 किलोमीटर (270 मील) है। झील का क्षेत्रफल 3,755 किमी2 (1,450 वर्ग मील) और मात्रा 607 घन किलोमीटर (146 घन मील) की है।

झील का पानी दृढ़ता से क्षारीय (पीएच 9.7-9.8) और सोडियम कार्बोनेट और अन्य लवणों में समृद्ध है, जिन्हें वाष्पीकरण द्वारा निकाला जाता है और डिटर्जेंट के रूप में उपयोग किया जाता है।

भूगोल
-----

वान झील मुख्य रूप से एक टेक्टोनिक झील है, जो पूर्वी अनातोलिया के इस हिस्से के माध्यम से चलने वाले कई प्रमुख प्लेटों पर संचालन के कारण पृथ्वी की पपड़ी के एक बड़े ब्लॉक के क्रमिक उपखंड द्वारा 600,000 से अधिक साल पहले बनी थी। झील का दक्षिणी किनारा बिट्लिस मासिफ की मेटामॉर्फिक चट्टानों और नेओजीन और क्वाटर्नेरी अवधियों से ज्वालामुखीय क्षेत्रों के बीच की सीमा को चिह्नित करता है। झील के पश्चिमी भाग की गहराई, एक गुंबद के आकार का बेसिन है जो सामान्य और स्ट्राइक-स्लिप फ़ॉल्टिंग और थ्रस्टिंग के संयोजन द्वारा गठित टेक्टोनिक अवसाद से बना है।

सन्दर्भ
-------


1. 1 2  Coskun & Musaoğlu 2004.
2. 1 2 3  Degens et al. 1984.
3. ↑  "Lake Van" 1998.
4. ↑  Sarı 2008.
5. ↑  Toker et al. 2017, पृ॰ 166.
**लालेह बख्तियार**(जन्म 29 जुलाई, 1938; इंग्लिश: Laleh Bakhtiar), ईरानी-अमेरिकन मुस्लिम लेखिका, अनुवादक और मनोवैज्ञानिक, कुरआन का **इंग्लिश** में अनुवाद करने वाली पहली अमेरिकी महिला हैं।

परिचय
-----

**लालेह मेहरी बख्तियार** का जन्म 29 जुलाई, 1938 
को अमेरिका के न्यूयॉर्क शहर में अमेरिकी मां और ईरानी पिता के घर हुआ था।  

उन्होंने लॉस एंजिल्स और वाशिंगटन डीसी में अपना बचपन बिताया। उनका पालन-पोषण कैथोलिक चर्च में हुआ था।  

24 साल की उम्र में, वह अपने पति और तीन बच्चों के साथ ईरान चली गईं, जहाँ उन्होंने तेहरान विश्वविद्यालय में पढ़ाई की।  

तेहरान यूनिवर्सिटी में सैयद हुसैन नस्र की देखरेख में इस्लाम का अध्ययन किया। उन्होंने 1964 में क़ुरआन अरबी का अध्ययन किया और इस्लाम धर्म अपना लिया।  

1976 में तलाक लिया।  

1988 में संयुक्त राज्य अमेरिका लौट आई। उसने चाथम कॉलेज, पेंसिल्वेनिया से इतिहास में बीए किया। उसने दर्शनशास्त्र में एमए और परामर्श मनोविज्ञान में एमए किया। उन्होंने शैक्षिक नींव में पीएचडी की उपाधि प्राप्त की है।  

वह राष्ट्रीय स्तर पर प्रमाणित काउंसलर भी हैं। पारंपरिक मनोविज्ञान और विद्वान संस्थान की अध्यक्ष भी हैं।

लेखन कार्य
----------

लाला मेहरी बख्तियार की इस्लाम पर उनकी लिखी और अनुवादित पुस्तकों की कुल संख्या 25 है। उनकी अधिकांश पुस्तकें सूफीवाद से संबंधित या इस्लाम में महिलाओ की स्थिति पर केंद्रित हैं।

उन्होंने सह-लेखक या सह-लेखक के रूप में कई आत्मकथाएँ भी लिखी हैं।  

उन्होंने **क़ुरआन का अनुवाद** भी किया है, जिसे 2007 में द सबलाइम क़ुरआन (The Sublime Quran: The misinterpretation)
के रूप में प्रकाशित किया गया था। ये कार्य उनकी पहचान बन गया।  

वह कुरआन का अंग्रेजी में अनुवाद करने वाली पहली अमेरिकी महिला हैं। क़ुरआन के अपने अनुवाद में, उन्होंने पारंपरिक काफिरों या विश्वास नहीं करने वाले लोगों के बजाय काफिरों को कृतघ्न (अधन्यवादी, नाशुक्रे) के रूप में अनुवादित किया है।  

वह अपने अनुवादों में अल्लाह और मरियम शब्दों के बजाय अंग्रेजी शब्दों गॉड और मैरी का उपयोग करती है। उनका अनुवाद गेर मुस्लिम की भावनाओं का खयाल रख कर किया गया है।

बाहरी कड़ियाँ
-------------

* लालेह बख्तियार का अनुवादित क़ुरआन

सन्दर्भ
-------

1. ↑  John Colson, Symposium focuses on Muslim women Archived 2007-09-04 at the Wayback Machine Aspen Times, August 15, 2007
2. ↑  "A Bridge Between Two Cultures". मूल से 3 मार्च 2016 को पुरालेखित. अभिगमन तिथि 13 जुलाई 2020.
3. ↑  "Biography of Laleh Bakhtiar". मूल से 29 दिसंबर 2017 को पुरालेखित. अभिगमन तिथि 13 जुलाई 2020.
4. ↑  "How Islam Confirms Women's Rights". मूल से 20 मार्च 2020 को पुरालेखित. अभिगमन तिथि 13 जुलाई 2020.
5. ↑  Andrea Useem, Laleh Bakhtiar: An American Woman Translates the Qur'an Archived 2010-12-31 at the Wayback Machine Publishers Weekly, April 16, 2007
6. ↑  Neil MacFarquhar, *New Translation Prompts Debate on Islamic Verse*, New York Times, March 25, 2007
7. ↑  "Disobedient Muslim Women". मूल से 9 जनवरी 2020 को पुरालेखित. अभिगमन तिथि 13 जुलाई 2020.

इन्हें भी देखें
---------------

* रुकैया वारिस मकसूद
* मरियम जमीला
* मरीयम फ्रेंकोइस-सेराह
* सिल्विया रोमानो
* अमिनाह अस्सिल्मी
**रॉकी** 1981 में बनी हिन्दी भाषा की फ़िल्म है। यह सुनील दत्त द्वारा निर्देशित है। यह फिल्म सुनील दत्त के बेटे संजय दत्त की पहली फिल्म है और इसमें रीना रॉय, टीना मुनीम, अमज़द ख़ान, राखी, रंजीत, शक्ति कपूर और अरुणा ईरानी भी प्रमुख भूमिकाओं में हैं। सुनील दत्त भी एक कैमियो में दिखाई देते हैं। सुनील की पत्नी और संजय की मां नरगिस की मौत के कुछ दिनों बाद ही फिल्म रिलीज हुई थी।

संक्षेप
-------

शंकर (सुनील दत्त) शिक्षित युवक है, जो रतनलाल (अनवर हुसैन) द्वारा निर्माण व्यवसाय में कार्यरत है। शंकर संघ का नेता भी है और रतनलाल से कामगारों की सुरक्षा के उपायों को लागू कराना चाहता है। इससे पहले कि वह यह सब सुनिश्चित कर पाता, शंकर की दुर्घटना में मौत हो जाती है। उसकी पत्नी पार्वती (राखी) और बेटा राकेश उसके पीछे रह जाते हैं। इस घटना के कारण राकेश आघात में चला जाता है और यह आघात उसके दिमाग में हर बार दुहराता है जब उसकी माँ उसके पास आती है। पार्वती को राकेश से दूर रहने का निर्देश दिया जाता है और राकेश को रॉबर्ट (अमज़द ख़ान) और उसकी पत्नी कैथी (अरुणा ईरानी) द्वारा अपनाया जाता है और वे उसका नाम रॉकी रख देते हैं।

सालों बाद, रॉकी (संजय दत्त) बिना यह जाने बड़ा हो गया है कि उसको जन्म देने वाली जन्म माँ कौन है। रॉकी अपने जीवन में बेपरवाह है। फिर वह रेनुका (टीना मुनीम) के साथ प्यार में पड़ जाता है। तब उसे यह पता चलता है कि वह वास्तव में राकेश है और यह कि उसकी माँ अभी भी जीवित है। उसे ये भी पता चलता है कि उसके पिता की आकस्मिक मृत्यु नहीं हुई, बल्कि उसकी हत्या कर दी गई। रॉकी अपने पिता की मौत का बदला लेने के लिए निकल पड़ता है। उसे बलात्कार पीड़िता (रीना रॉय) से मदद मिलती है।

मुख्य कलाकार
------------

* संजय दत्त ― राकेश / रॉकी डिसूजा
* टीना मुनीम ― रेनुका सेठ
* राखी ― पार्वती
* रीना रॉय ― लाजवंती (लच्छी)
* सुनील दत्त ― शंकर
* शक्ति कपूर ― आर॰ डी॰
* अमज़द ख़ान ― रॉबर्ट डिसूजा
* अरुणा ईरानी ― कैथी
* इफ़्तेख़ार ― डाक्टर भगवानदास
* रंजीत ― जगदीश उर्फ जे॰ डी॰
* शशिकला ― सोफिया
* सत्येन कप्पू ― राम अवतार
* अनवर हुसैन ― रतनलाल
* केष्टो मुखर्जी ― शराबी ड्राइवर
* गुलशन ग्रोवर ― जग्गी

संगीत
-----

सभी गीत आनन्द बक्शी द्वारा लिखित; सारा संगीत आर॰ डी॰ बर्मन द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "दोस्तों को सलाम" | किशोर कुमार | 6:08 |
| 2. | "आ देखें ज़रा" | किशोर कुमार, आशा भोंसले, आर॰ डी॰ बर्मन | 8:33 |
| 3. | "क्या यही प्यार है" | किशोर कुमार, लता मंगेशकर | 6:24 |
| 4. | "आओ मेरे यारों आओ" | किशोर कुमार | 4:25 |
| 5. | "हम तुमसे मिले" | किशोर कुमार, लता मंगेशकर | 6:00 |
| 6. | "गीत सुनोगे हुजूर" | आशा भोंसले | 3:10 |

नामांकन और पुरस्कार
-------------------

| प्राप्तकर्ता और नामांकित व्यक्ति | पुरस्कार वितरण समारोह | श्रेणी | परिणाम |
| --- | --- | --- | --- |
| अरुणा ईरानी | फिल्मफेयर पुरस्कार | फ़िल्मफ़ेयर सर्वश्रेष्ठ सहायक अभिनेत्री पुरस्कार | नामित |

बाहरी कड़ियाँ
-------------

* *रॉकी*  इंटरनेट मूवी डेटाबेस पर
विश्व के भिन्न स्थानों के यूटीसी (दिवालोक बचत समय नहीं दिखाए गए हैं)
अन्टार्कटिका दक्षिणी ध्रुव पर स्थित है इसलिए उसके अलग-अलग हिस्सों के अलग-अलग यूटीसी अंतर निर्धारित हैं
**यूटीसी अंतर** या **सविस अंतर** किसी भी स्थान के मानक समय के यूटीसी (समन्वयित विश्वव्यापी समय) से अंतर को बोलते हैं। मसलन किसी भी क्षण में भारत का मानक समय उस समय के यूटीसी से ५.५ घटे आगे होता है, इसलिए भारत का यूटीसी अंतर +५:३० बताया जाता है।

दिवालोक बचत समय
---------------

कुछ देशों में गर्मियों में हर रोज़ थोड़ा जल्दी होने वाले प्रकाश का प्रयोग राष्ट्रीय-स्तर पर उर्जा बचने के लिए किया जाता है। इसके लिए हर वर्ष में निर्धारित शुरूआती और अंतिम तिथियाँ तय करके उन दोनों के बीच पूरे राष्ट्र की घड़ियाँ एक घंटा आगे कर दी जाती है। इस से पूरे देश की दिनाचार्य लगभग एक घंटे पहले शुरू होती है और एक घंटे पहले ख़त्म होती है, यानि रात को बत्तियाँ इत्यादि एक घंटा कम प्रयोग होती हैं और उर्जा की बचत होती है। इस रीति को दिवालोक बचत समय (दि॰ब॰स॰, daylight saving time, डेलाईट सेविंग टाइम) कहा जाता है। जिन दिनों में किसी स्थान पर दि॰ब॰स॰ चालू हो वहाँ (केवल दि॰ब॰स॰ काल के लिए) यूटीसी अंतर में +१:०० जोड़ दिया जाता है। इस वजह से किसी भी समय मंडल में कुछ स्थान वर्ष में कुछ महीनों के लिए अपना यूटीसी अंतर बदल सकते हैं।

इन्हें भी देखें
---------------

* समन्वयित विश्वव्यापी समय (यूटीसी)
* समय मंडल
* दिवालोक बचत समय

सन्दर्भ
-------

1. ↑  Fluent Visual Basic, Rebecca M. Riordan, pp. 336, Sams Publishing, 2011, ISBN 978-0-13-290056-0, *... That's not exactly the same as a time zone, because different time zones can have the same offset from UTC, and the UTC offset of any location can change because of daylight savings time. But UTC offset does unambiguously identify a date and time, irrespective of location ...*
नीले रंग का लावा लैंप
**लावा लैंप** एक सजावटी दीप है, जिसका आविष्कार 1963 में ब्रिटिश एकाउंटेंट एडवर्ड क्रेवेन-वाकर ने किया था। यह दीप रंगीन मोम की बूंदों से भरा होता है, जो की एक कांच के पोत के अंदर भरे साफ़ तरल में तैरते हैं। पोत के नीचे लगे एक उद्दीप्त दीपक के ताप से मोम के घनत्व में परिवर्तन आता है और वह ऊपर-नीचे चढ़ता और गिरता है। यह दीपक अनेक रूप-रंगों में तैयार किये जाते हैं।

सिद्धांत
--------

नारंगी रंग के लावा लैंप में गिरता और चढ़ता मोम
एक पारम्परिक लावा लैंप में उद्दीप्त या हलोजन दीप लगा होता है, जो एक लंबे कांच के बोतल को गरम करता है। 1968 के एक अमेरिकी पेटेंट के अनुसार इसके फोर्मुले में पानी एवं खनिज तेल, पैराफिन वैक्स और कार्बन टेट्राक्लोराइड का एक पारदर्शी, पारभासी या अपारदर्शी मिश्रण शामिल होता है। पानी और/या खनिज तेल को स्वैच्छिक पारदर्शी रंगों से रंगा जा सकता है।

पानी की तुलना में साधारण मोम का घनत्व काफी कम होता है और किसी भी तापमान पर वह पानी के ऊपर ही तैरता है। पर जब मोम में पानी से भारी कार्बन टेट्राक्लोराइड (जो की अज्वलनशील होने के साथ साथ मोम के साथ विलेयशील भी होता है) मिलाया जाता है, तब कक्ष तापमान पर मोम का घनत्व पानी से थोड़ा अधिक हो जाता है। गरमाने पर मोम पानी से ज्यादा फैलता है, इसलिए मोम का यह मिश्रण पानी से हल्का हो जाता है।मोम की बूंदें दीप की उपरी ओर चढ़ती हैं, जहाँ पहुंचकर वह ठंडी (और पानी से ज्यादा भारी) होकर वापस नीचे गिरने लगती हैं।बोतल की नीचली सतह पर स्थित एक तार पृष्ठ तनाव (surface tension) तोड़ कर नीचे गिर चुके बूंदों को पुनर्संयोजित करने का काम करता है।

दीप का बल्ब सामान्यतः 25 से 40 वाट का होता है। आम तौर पर मोम पर्याप्त तापमान पर पहुँचाने के लिए 45-60 मिनट का समय लगता है। कमरे का तापमान मानक कक्ष तापमान से कम होने की स्थिति में, 2 से 3 घंटे भी लग सकते हैं। 

मोम के पिघलने के पश्चात, दीप को हिलाया या उलटाया नहीं जाना चाहिए, क्यूंकि ऐसा करने से दोनों तरल पदार्थ पायस हो सकते हैं और परिणामस्वरूप मोम की बूंदों के आसपास का पदार्थ धुंधला हो जाता है।

इतिहास
------

ब्रिटिश एकाउंटेंट एडवर्ड क्रेवेन-वाकर ने इस दीप का आविष्कार एक शराबख़ाने में चूल्हे पर बुदबुदाते तरल पदार्थों से भरे एक कॉकटेल हल्लित्र से बने *एग टाइमर* को देखने के पश्चात किया।अपने इस "प्रदर्शन उपकरण" के लिए उन्होंने 1965 में अमेरिकी पेटेंट 33,87,396 दायर किया और 1968 में इसे स्वीकृत प्राप्त हुई। क्रेवेन-वाकर की कंपनी का जन्म यूनाइटेड किंगडम के डॉरसेट काउंटी में स्थित पूल शहर में *क्रेस्टवर्थ* के नाम से हुआ। क्रेवेन-वाकर ने दीप का नाम "ऐस्ट्रो" रखा और "ऐस्ट्रो मिनी" एवं "ऐस्ट्रो कोच" इसके जैसे भिन्नरूप बनाये।

खतरा
----

2004 में, केंट, वाशिंगटन में रहने वाला एक पुरुष, केवल कुछ ही फुट की दूरी से रसोई के चूल्हे पर एक लावा लैंप को गरम करने के प्रयास में मारा गया था। गर्मी से लैंप में बने दबाव के कारण उसमें विस्फोट हुआ और कांच का एक टुकड़े ने उसके दिल को भेद दिया। यह चोट उसके लिए घातक साबित हुई।

इन्हें भी देखें
---------------

* लावा

सन्दर्भ
-------

1. 1 2 3 4  अमेरिकी पेटेंट 35,70,156 DISPLAY DEVICE, Edward C. Walker, Nov. 13, 1968
2. ↑  Abigail Tucker (March 2013). "The History of the Lava Lamp: At 50, the legendary relic of the college dorm room is still groovy after all these years". Smithsonian magazine. मूल से 3 नवंबर 2013 को पुरालेखित. अभिगमन तिथि Feb 28, 2013.
3. ↑  Lava Lamp Death at Snopes.com; AP story Archived 2006-06-14 at the Wayback Machine (via Fox News)
**सरिय्या हज़रत अबुल औजा सुलामी रज़ि०** (अंग्रेज़ी: Expedition of Ibn Abi Al-Awja Al-Sulami) इस्लाम के पैग़म्बर **मुहम्मद** सल्लल्लाहु अलैहि वसल्लम के आदेश पर साथी (सहाबा) अबुल औजा सुलामी रज़ि० का बनू सुलैम तक सैन्य अभियान इस्लामिक कैलेंडर के अप्रैल 629 ईस्वी, 12वें महीने 8 हिजरी में हुआ।

विवरण
-----

इस्लाम के विद्वान सफिउर्रहमान मुबारकपुरी के अनुसार 
सरिय्या अबुल औजा, जिल हिज्जा 7 हिजरी में हुआ, 
अल्लाह के रसूल सल्लल्लाहु अलैहि व सल्लम ने पचास आदमियों को हजरत अबुल औजा रजि० के नेतृत्व में बनू सुलैम जो **बनू हवाज़िन** की एक बहन जनजाति थी और नज़रान और तुरबा के क्षेत्र में बसे हुए थे को इस्लाम की दावत देने के लिए रवाना किया, लेकिन जब बनू सुलेम को इस्लाम की दावत दी गयी तो उन्होंने **जवाब** दिया कि तुम जिस बात की दावत देते हो, हमें इसकी कोई ज़रूरत नहीं। फिर उन्होंने जबरदस्त **लड़ाई** लड़ी जिस में अबुल औजा घायल हो गए, फिर भी मुसलमानों ने दुश्मन के दो आदमियों को कैद किया।

एक **साल** बाद, बनू सुलेयम जनजाति ने इस्लाम अपना लिया और खुद को प्रस्तुत करने के लिए एक दूतावास भेजा, क्योंकि मुहम्मद अपनी शक्ति बढ़ा रहे थे।

सराया और ग़ज़वात
----------------

इस्लामी शब्दावली में अरबी शब्द **ग़ज़वा**  इस्लाम के पैग़ंबर के उन अभियानों को कहते हैं जिन मुहिम, झडप या लड़ाईयों में उन्होंने शरीक होकर नेतृत्व किया,इसका बहुवचन है गज़वात, जिन मुहिम, धावा या छापा में किसी सहाबा को ज़िम्मेदार बनाकर भेजा और स्वयं नेतृत्व करते रहे उन अभियानों को **सरिय्या (सरियाह)** या सिरया कहते हैं, इसका बहुवचन सराया है।

इन्हें भी देखें
---------------

* सरिय्या ग़ालिब बिन अब्दुल्लाह लैसी (मीफ़आ)
* सरिय्या कुर्ज बिन जाबिर फ़हरी
* मुहम्मद की सैन्य उपलब्धियाँ
* मुहम्मद के अभियानों की सूची
* ग़ज़वा ए दूमतुल जन्दल

सन्दर्भ
-------

1. ↑  "The Life of Mahomet and History of Islam to the Era of the Hegira". अभिगमन तिथि 17 December 2014.
2. ↑  "The Life of Mahomet and History of Islam to the Era of the Hegira". अभिगमन तिथि 17 December 2014.
3. ↑  "Atlas Al-sīrah Al-Nabawīyah". अभिगमन तिथि 17 December 2014.
4. ↑  "List of Battles of Muhammad". मूल से 26 July 2011 को पुरालेखित. अभिगमन तिथि 21 April 2011.
5. ↑  सफिउर्रहमान मुबारकपुरी, पुस्तक अर्रहीकुल मख़तूम (सीरत नबवी ). "सरिय्या अबुल औजा (जिल हिज्जा 07 हि०)". पृ॰ 786. अभिगमन तिथि 13 दिसम्बर 2022.
6. ↑  Ghazwa
7. ↑  siryah
8. ↑  ग़ज़वात और सराया की तफसील, पुस्तक: मर्दाने अरब, पृष्ट ६२]

बाहरी कड़ियाँ
-------------

* Ar-Raheeq Al-Makhtum|Ar Raheeq Al Makhtum– The Sealed Nectar (Biography Of The Noble Prophet) -First PRIZE WINNER BOOK Ar Raheeq Al Makhtum

* अर्रहीकुल मख़तूम (सीरत नबवी), पैगंबर की जीवनी (प्रतियोगिता में प्रथम पुस्तक) अर्रहीकुल मख़तूम
**लखनऊ स्वर्ण शताब्दी एक्सप्रेस** जो भारतीय रेलवे द्वारा संचालित शताब्दी एक्सप्रेस ट्रेनों में से एक है जो भारत की राजधानी, नई दिल्ली को उत्तर प्रदेश की राजधानी लखनऊ जंक्शन से जोड़ती है।

अवलोकन
------

यह ट्रेन स्वर्ण श्रेणी की शताब्दी एक्सप्रेस ट्रेन है, स्वर्ण एक संस्कृत शब्द है जिसका अर्थ सोना है। स्वर्ण शताब्दी का अर्थ है कि यह यात्रियों को बेहतर सुविधाएं प्रदान करता है और अन्य शताब्दी एक्सप्रेस ट्रेनों की तुलना में भारतीय रेलवे के लिए बेहतर राजस्व भी उत्पन्न करता है। भारतीय रेलवे की हर ट्रेन में स्वर्ण टैग नहीं होता है। इसे इलेक्ट्रिक लोको शेड, गाजियाबाद WAP-7 या WAP-5 लोकोमोटिव द्वारा चलाया जाता है।

इतिहास
------

पहले यह ट्रेन कानपुर सेंट्रल और नई दिल्ली के बीच बिना रुके चलती थी, जो 435 किलोमीटर लंबा है। 1993 में आमान परिवर्तन के बाद, इसका विस्तार किया गया और पिछले टर्मिनल, कानपुर सेंट्रल को इसके एकमात्र पड़ाव में बदल दिया गया और बाद में अलीगढ़ में रुक गया। बाद में इसे गाजियाबाद और इटावा में भी रोक दिया गया। लखनऊ स्वर्ण शताब्दी एक्सप्रेस परीक्षण के आधार पर एलएचबी कोच प्राप्त करने वाली भारतीय रेलवे की पहली ट्रेन है.

संदर्भ
------

1. ↑  "Lucknow ⇌ New Delhi Swarna Shatabdi Express(12003⇌12004)". *Trains Of India*. मूल से 7 जुलाई 2020 को पुरालेखित. अभिगमन तिथि 25 May 2020.
2. ↑  "[IRFCA] Indian Railways FAQ: Trivia". IRFCA. अभिगमन तिथि 2018-03-20.

बाहरी कड़ियाँ
-------------

* लखनऊ स्वर्ण शताब्दी एक्सप्रेस
* लखनऊ शताब्दी समय सारिणी हिंदी में
**लैरी एलिसन** अमेरिकी अरबपति और निवेशक हैं। वह अमेरिकी कंप्यूटर प्रौद्योगिकी कंपनी ओरेकल कॉर्पोरेशन के सह-संस्थापक, कार्यकारी अध्यक्ष, मुख्य प्रौद्योगिकी अधिकारी (CTO) और पूर्व मुख्य कार्यकारी अधिकारी (CEO) हैं।

जून 2023 में, ब्लूमबर्ग बिलियनेयर्स इंडेक्स द्वारा उन्हें $135 अरब की अनुमानित संपत्ति के साथ दुनिया के चौथे सबसे धनी व्यक्ति के रूप में सूचीबद्ध किया गया है। वह हवाई द्वीपसमूह के छठे सबसे बड़े द्वीप लानई में 98% हिस्सेदारी रखते हैं। बाक़ी का 2% सरकार के पास है।

जीवनी
-----

लैरी का जन्म 17 अगस्त 1944 को न्यूयॉर्क शहर में एक अविवाहित यहूदी मां फ्लोरेंस स्पेलमैन के घर हुआ था। उनके असल पिता इतालवी-अमेरिकी थे जो संयुक्त राज्य की सेना में पायलट थे। नौ महीने की उम्र में एलिसन को निमोनिया हो गया था। उनकी माँ ने उन्हें अपने रिश्तेदारों को गोद लेने के लिए दे दिया। 48 साल की उम्र तक वह अपनी असल मां से दोबारा नहीं मिले।

1970 के दशक की शुरुआत में उन्होंने एम्पेक्स नमक कंपनी में काम किया। वहां वह आईबीएम के लिए रिलेशनल डेटाबेस बना रहे एडगर एफ. कॉड के शोध से प्रभावित हुए। इसके बाद 1977 में उन्होंने अपने भागीदारों के साथ मिलकर ओरेकल कंपनी की स्थापना की। बाद में ओरेकल मध्य और निम्न-रेंज सिस्टम के लिए एक सफल डेटाबेस विक्रेता बन गई। इसके कारण लैरी को फोर्ब्स द्वारा सबसे अमीर लोगों की सूची में शामिल किया जाने लगा। 

यूरोपीय संघ ने 21 जनवरी 2010 को ओरेकल द्वारा सन माइक्रोसिस्टम्स के अधिग्रहण को मंजूरी दे दी। इस अधिग्रहण से ओरेकल को लोकप्रिय माई एसक्यूल डेटाबेस का नियंत्रण भी मिल गया। उनकी ओरेकल कॉर्पोरेशन में 42.9% की हिस्सेदारी है।

सन्दर्भ
-------

1. ↑  "दुनिया के 10 सबसे अमीर शख्स दौलत इतनी की ख्वाब में भी न सोची जाए..." *एबीपी न्यूज़*. 14 जनवरी 2023. अभिगमन तिथि 29 जून 2023.
2. ↑  "AI का कमाल, अमीरी में पहली बार बिल गेट्स से आगे निकले लैरी एलिसन, जानिए कितनी पहुंच गई नेटवर्थ". *नवभारत टाइम्स*. अभिगमन तिथि 29 जून 2023.
3. ↑  "एलन मस्क के अलावा दुनिया के ये पांच अरबपति, जिनके पास खुद का एक शहर". *एबीपी न्यूज़*. 18 मार्च 2023. अभिगमन तिथि 29 जून 2023.
**लेम्बोर्गिनी एवेंटाडोर** इतालवी ऑटोमोटिव निर्माता लेम्बोर्गिनी द्वारा निर्मित एक मध्य इंजन वाली स्पोर्ट्स कार है। इसे पहली बार 2011 जिनेवा मोटर शो में लेम्बोर्गिनी मर्सिएलेगो के उत्तराधिकारी के रूप में दिखाया गया था। एवेंटाडोर 6.5-लीटर वी12 इंजन द्वारा संचालित है जो 700 हॉर्सपावर और 560 एलबी-फीट टॉर्क पैदा करता है। यह 2.9 सेकंड में 0 से 60 मील प्रति घंटे की रफ्तार पकड़ सकती है और इसकी टॉप स्पीड 217 मील प्रति घंटे है।

एवेंटाडोर विभिन्न प्रकार के ट्रिम स्तरों में उपलब्ध है, जिसमें बेस एवेंटाडोर, एवेंटाडोर एस, एवेंटाडोर एसवीजे और एवेंटाडोर एसवीजे रोडस्टर शामिल हैं। एसवीजे एवेंटाडोर का सबसे शक्तिशाली और ट्रैक-केंद्रित संस्करण है, जिसकी शीर्ष गति 217 मील प्रति घंटे और 0-60 मील प्रति घंटे का समय 2.8 सेकंड है।

एवेंटाडोर एक उच्च प्रदर्शन वाली सुपरकार है जो अपनी आक्रामक स्टाइल, शक्तिशाली इंजन और शानदार इंटीरियर के लिए जानी जाती है। यह बाज़ार की सबसे महंगी कारों में से एक है, जिसकी शुरुआती कीमत $789,809 है।

 यहां लेम्बोर्गिनी एवेंटाडोर की कुछ विशेषताएं दी गई हैं:
--------------------------------------------------------

* 6.5-लीटर V12 इंजन
* 700 हॉर्स पावर और 560 एलबी-फीट टॉर्क
* 2.9 सेकंड में 0-60 मील प्रति घंटे
* 217 मील प्रति घंटे की टॉप स्पीड
* कार्बन फाइबर मोनोकोक
* सभी पहिया ड्राइव
* 7-स्पीड स्वचालित मैनुअल ट्रांसमिशन
* लक्जरी इंटीरियर
* उच्च प्रदर्शन ब्रेक
* वायुगतिकीय बॉडीवर्क

लेम्बोर्गिनी एवेंटाडोर वास्तव में एक उल्लेखनीय कार है जिसमें शानदार लुक, शानदार प्रदर्शन और शानदार सुविधाएं शामिल हैं। यह एक ऐसी कार है जो जहां भी जाती है सबका ध्यान अपनी ओर आकर्षित कर लेती है।

एवेंटाडोर एक शानदार और तकनीकी रूप से उन्नत सुपरकार है। इसमें कार्बन फाइबर मोनोकोक चेसिस, चार-पहिया ड्राइव सिस्टम और विभिन्न प्रकार के इलेक्ट्रॉनिक ड्राइवर सहायक उपकरण हैं। इंटीरियर को चमड़े और अलकेन्टारा से सजाया गया है, और इसमें एक अत्याधुनिक इंफोटेनमेंट सिस्टम है।

लेम्बोर्गिनी एवेंटाडोर एक बेहद प्रशंसित सुपरकार है। इसके प्रदर्शन, हैंडलिंग और डिज़ाइन के लिए इसकी प्रशंसा की गई है। इसने कई पुरस्कार भी जीते हैं, जिसमें 2011 वर्ल्ड कार ऑफ द ईयर पुरस्कार भी शामिल है।

सन्दर्भ
-------

1. ↑  "Official website for the Lamborghini Aventador". मूल से 10 May 2012 को पुरालेखित. अभिगमन तिथि 4 March 2011.
2. ↑  Lago, Carlos (30 January 2012). "2012 Lamborghini Aventador LP 700-4 European Spec First Test". *Motor Trend*. अभिगमन तिथि 4 February 2016.
संघेड़ा 2021 में ब्रिटिश लाइब्रेरी के लिए अपनी किताब *एम्पायरलैंड* पर चर्चा कर रहे हैं
**सतनाम संघेरा** (जन्म 1976) पंजाबी मूल के एक ब्रिटिश पत्रकार और सबसे ज्यादा बिकने वाले लेखक हैं।

प्रारंभिक जीवन और शिक्षा
------------------------

सतनाम संघेरा का जन्म 1976 में वॉल्वरहैम्प्टन में भारतीय पंजाबी माता-पिता के घर हुआ था   उनके माता-पिता 1968 में भारत से यूके चले गए थे   उनकी परवरिश एक पंजाबी लड़के की सी थी।  बह वॉल्वरहैम्प्टन ग्रामर स्कूल में पढ़ा और 1998 में अंग्रेजी भाषा और साहित्य में प्रथम श्रेणी की डिग्री के साथ क्राइस्ट कॉलेज, कैम्ब्रिज से स्नातक की उपाधि प्राप्त की

संदर्भ
------


1. ↑  "Home". *Sathnam Sanghera* (अंग्रेज़ी में). अभिगमन तिथि 2022-11-24.
2. ↑  Saner, Emine (5 November 2017). "Sathnam Sanghera on The Boy with the Topknot: 'Mum cried while she told our story. I cried as I wrote it'". *The Observer*. अभिगमन तिथि 5 November 2017.
3. 1 2  "Biog". Sathnam Sanghera. अभिगमन तिथि 19 May 2015.
4. ↑  Perkins, Roger, "Loves, secrets and lies in Wolverhampton", *The Telegraph*, 9 March 2008.
5. 1 2  Batt, David, "Sathnam Sanghera: interview", *Time Out*, 5 March 2008.
श्वसन तंत्र
**श्वास योग्य सस्पेंडेड कणीय पदार्थ** (अंग्रेज़ी:*रीस्पाइरेबल सस्पेंडेड पर्टकिलेट मैटर*, लघुरूप:आरएसपीएम) वायु के वे कण होते हैं, जो हवा में घुलनशील होते हैं और इनका आकार साइज दस माइक्रोन से भी कम होता है, यानि मानव के बाल की चौड़ाई के पांचवें भाग से भी कम होता है। आरएसपीएम कार्बनिक और अकार्बनिक तत्वों का मिश्रण होते यह कण बंद और खुले वातावरण दोनों में मिलते हैं पर अधिकतर इनके मिलने की संभावना खुले के बजाए बंद वातावरण में अधिक ज्यादा होती है। प्लास्टिक का सामान, सिंथेटिक रेशे, दरी, पर्दो, मॉनिटर और घरेलू सामानों में इनके होने की संभावना ज्यादा होती है। साथ ही यह कण वातावरण से रासायनिक अभिक्रिया और गाड़ियों के धुएं के दहन से उत्पन्न होते हैं। आकार में जितना छोटा कण होगा, उतनी ही जल्दी वह नाक में प्रवेश करेगा। 

नाक आरएसपीएम को रोक नहीं पाती है, खासकर तब जब उनके कणों का आकार २.५ माइक्रोन यानि मानव के बाल की चौड़ाई के बारहवें हिस्से से भी कम होता है। सामान्यत: नाक ४ से ५ माइक्रोन के आरएसपीएम कणों को नाक में प्रवेश करने से रोकने में सक्षम होती है। धूल के कणों के साथ मिश्रित हो जाने पर यह कण सामान्य से अधिक भारी हो जाते हैं, जिससे नाक में यह आसानी से प्रवेश कर जाते हैं। ये कण शरीर के लिए बहुत हानिकारक होते हैं। इनके कारण फेफड़ों के प्रकार्य पर बुरा प्रभाव पड़ता है। इन्हीं के कारण अस्थाई रूप से बुद्धि का ह्रास भी हो सकता है। इसके अलावा इनसे ब्रोंकाइटिस, अस्थमा, अवसाद, बैचेनी होना जैसे रोगों की भी संभावना हो जाती है।

आकार वर्गीकरण
-------------

इन कणों के सामान्य प्रचलित वर्गीकरण का आधार इनका आकार होता है, जो अंश (फ़्रैक्शन) में दिया जाता है। प्रायः ये कण अवृत्ताकार (उदाहरण के लिए ऍस्बेस्टस रेशे) होते हैं। इनके आकार हेतु सर्वाधिक प्रयुक्त परिभाषा एयरोडायनमिक व्यास होती है। एककण जिसका एयरोडायनमिक व्यास १० माइक्रोमीटर से कम होता है, वाष्प या गैस में एक एकाई घनत्व के वृत्त (१ ग्राम प्रति घन सें.मी.) जिसका व्यास १० माइक्रोमीटर होता है, के समान विचरण कर पाने में सक्षम होते हैं। पीएम व्यास १० नैनोमीटर से कम और १० माइक्रोमीटर से अधिक आकार के बीच होते हैं। ये आयाम कुछ अणुओं के समूह से लेकर वहां तक के आकार के होते हैं, जहां तक ये गैस द्वारा हवा में धारणीय रहते हैं।
इनके लिए PM१० का चिह्न प्रयोग किया जाता है, जिसका अर्थ है वे कण जिनका आकार १० माइक्रोमीटर या कम हो और PM२.५ का अर्थ है, वे कण जिनका एयरोडायनमिक व्यास २.५ माइक्रोमीटर से कम होता है।

| अंश | आकार परास |
| --- | --- |
| PM10 (थोरेसिक अंश) | <=10 μm |
| PM2.5 (श्वास योग्य अंश) | <=2.5 μm |
| PM1 | <=1 μm |
| अल्ट्राफ़ाइन (यूएफ़पी उआ यूपी) | <=0.1 μm |
| PM10-PM2.5 (कोर्स फ़्रैक्शन) | 2.5 μm - 10 μm |
|

यहां ये ध्यान योग्य है, कि PM१०-PM२.५ मात्र PM१० एवं PM२.५ का अंतर होता है, जिस कारण इसमें मात्र PM१० का कोर्स अंश ही गणनीय होता है।

सन्दर्भ
-------

1. 1 2  आरएसपीएम। हिन्दुस्तान लाइव। १७ अक्टूबर २००९
2. ↑  "ग्लोसरी: पी". *"टर्म्स ऑफ एन्वायरनमेंट: ग्लोसरी, एब्रिविएशंस एण्ड एक्रोनिम्स;"*. यूएस ईपीए. मूल से 18 सितंबर 2009 को पुरालेखित. अभिगमन तिथि ४ नवम्बर २००७.

बाहरी कड़ियाँ
-------------
**डॉ॰ राजेंद्र कुमारी बाजपेयी** (8 फ़रवरी 1925 - 17 जुलाई 1999) भारत के पूर्व केंद्रीय मंत्री और पांडिचेरी के उपराज्यपाल रह चुकी हैं। वे तीन बार क्रमश: 1980, 1984 और 1989 में सीतापुर से लोकसभा के लिए निर्वाचित हुई। वे भारतीय राष्ट्रीय काँग्रेस की एक समर्पित कार्यकर्त्री और पूर्व प्रधान मंत्री इंदिरा गांधी की वहड़ करीबी मानी जाती थी।

प्रारंभिक जीवन और परिवार
------------------------

उनका जन्म 8 फ़रवरी 1925 को बिहार के भागलपुर जिले के लालूचक में पंडित एस के मिश्रा के यहाँ हुआ था। वे रविशंकर शुक्ल की नातिन थी और श्यामा चरण शुक्ल और विद्या चरण शुक्ल की भांजी। विद्यालयी शिक्षा के पश्चात उन्होने इलाहाबाद विश्वविद्यालय से स्नातकोत्तर की शिक्षा तथा पी॰ एच॰ डी॰ की।

उनकी शादी पेशे से शिक्षक और 1942 में भारत छोड़ो आंदोलन में भाग लेने वाले डी.एन. बाजपेयी से 1947 में हुई। जिससे उन्हें एक पुत्र अशोक बाजपेयी और एक सुपुत्री डॉ॰ मनीष द्विवेदी हुई।

राजनीतिक जीवन
-------------

वे 1962 से 77 तक उत्तर प्रदेश की विधान सभा की सदस्या रहीं। इस दौरान वे उत्तर प्रदेश कांग्रेस कमेटी की अध्यक्षा भी रही। वे पूर्व प्रधान मंत्री इंदिरा गांधी की बेहद करीबी मानी जाती रही हैं। 1970 से 1977 के दौरान वे उत्तर प्रदेश में कई मंत्रालयों का नेतृत्व किया। इसके बाद वे 1980 में सीतापुर से लोकसभा के लिए निर्वाचित हुई और यहीं से उन्होने लगातार 1984 और 1989 में भी लोकसभा के लिए चुनी गयी। वे 1984 से 1986 तक वे केंद्रीय सामाजिक कल्याण मंत्रालय में स्वतंत्र प्रभार के साथ राज्य मंत्री रहीं। 1986 से 1987 तक श्रम मंत्रालय में स्वतंत्र प्रभार के साथ राज्य मंत्री रहीं और 1987 से 1989 तक कल्याण मंत्रालय में स्वतंत्र प्रभार के साथ राज्य मंत्री रहीं। उसके बाद वे 2 मई 1995 से 22 अप्रैल 1998 तक पांडिचेरी के लेफ्टिनेंट गवर्नर के रूप में कार्य किया।

निधन
----

वे लंबे समय तक गुर्दे संबंधी बीमारी से ग्रस्त रही। 17 जुलाई 1999 को इलाहाबाद में उनकी मृत्यु हो गयी। उनकी मृत्यु के समय उनकी सुपुत्री डॉ॰ रंजना बाजपेयी उत्तर प्रदेश महिला कांग्रेस की अध्यक्षा थी और पुत्र आशोक बाजपेयी, जिला कांग्रेस कमेटी के अध्यक्ष।

सन्दर्भ
-------

1. ↑  "Rajendra Kumari Bajpai". S9 Biography. मूल से 5 नवंबर 2013 को पुरालेखित. अभिगमन तिथि 5 नवम्बर 2013.
2. ↑  "9th Lok Sabha: Members Bioprofile". Lok Sabha Official website. मूल से 3 नवंबर 2013 को पुरालेखित. अभिगमन तिथि 5 नवंबर 2013.
3. ↑  "It's family first for UP parties in poll battle". इंडिया टुडे. जनवरी 14, 2012. मूल से 5 नवंबर 2013 को पुरालेखित. अभिगमन तिथि 5 नवंबर 2013.
4. ↑  "Worldwide Guide to Women in Leadership". guide2womenleaders. मूल से 24 अक्तूबर 2013 को पुरालेखित. अभिगमन तिथि 5 नवम्बर 2013.
5. ↑  "Pondicherry Legislative Assembly". मूल से 22 अक्तूबर 2013 को पुरालेखित. अभिगमन तिथि 5 नवंबर 2013.
6. ↑  "Bajpai dead". जुलाई 18, 1999. मूल से 22 दिसंबर 2004 को पुरालेखित. अभिगमन तिथि 5 नवम्बर 2013.
7. ↑  "Rajendra Kumari Bajpai is dead". रीडिफ News. जुलाई 17, 1999. अभिगमन तिथि 5 नवम्बर 2013.
**विलियम मैककॉर्ड हर्ट** (जन्म: २० मार्च १९५०) एक अमेरिकी अभिनेता हैं। उन्होंने जुइलियार्ड स्कूल में अपना अभिनय प्रशिक्षण प्राप्त किया और फिर १९७० के दशक में मंच पर अभिनय शुरू किया। हर्ट ने अपने फिल्मी करियर की शुरुआत १९८० में केन रसेल की साइंस-फिक्शन फीचर अलजेड स्टेट्स में एक परेशान वैज्ञानिक के रूप में की, जिसके लिए उन्हें न्यू स्टार ऑफ द ईयर का गोल्डन ग्लोब नामांकन मिला। बाद में उन्होंने नव-नोएर बॉडी हीट (१९८१) में कैथलीन टर्नर के प्रलोभन के शिकार एक वकील की अग्रणी भूमिका निभाई। उन्होंने गोर्की पार्क (१९८३) में अर्कादे रेंको के रूप में एक और प्रमुख भूमिका निभाई।

१९८५ में, हर्ट ने किस ऑफ द स्पाइडर वूमन के लिए अकादमी पुरस्कार और सर्वश्रेष्ठ अभिनेता के लिए बाफ्टा अवार्ड सहित महत्वपूर्ण प्रशंसा और कई अभिनय पुरस्कार प्राप्त किए। चिल्ड्रन ऑफ़ अ लेसर गॉड (१९८६) और ब्रॉडकास्ट न्यूज़ (१९८७) में अपने प्रमुख प्रदर्शन के लिए उन्हें दो और अकादमी पुरस्कार नामांकन प्राप्त हुए। हर्ट १९८० के दशक में एक सक्रिय मंच अभिनेता बने रहे; वह कई ऑफ-ब्रॉडवे प्रस्तुतियों में दिखाई दिए, जिनमें हेनरी पंचम, फिफ्थ ऑफ जुलाई, रिचर्ड द्वितीय और ए मिडसमर नाइट्स ड्रीम शामिल थे। हर्टबर्ली के ब्रॉडवे उत्पादन के लिए हर्ट ने १९८५ में अपना पहला टोनी पुरस्कार नामांकन प्राप्त किया।

अगले दशक में चरित्र भूमिकाओं की एक किस्म की भूमिका निभाने के बाद, हर्ट ने डेविड क्रोनबर्ग के अपराध थ्रिलर ए हिस्ट्री ऑफ वायलेंस (२००५) में अपने सहायक प्रदर्शन के लिए अपना चौथा अकादमी पुरस्कार नामांकन अर्जित किया। हाल के वर्षों में उनकी अन्य उल्लेखनीय फिल्मों में ए.आई. आर्टिफिशियल इंटेलिजेंस (२००१), द विलेज (२००४), सिरियाना (२००५), द गुड शेफर्ड (२००६), मिस्टर ब्रूक्स (२००७), इनटू द वाइल्ड (२००७) और रॉबिन हूड (२०१०) शामिल हैं। हर्ट मार्वल सिनेमैटिक यूनिवर्स में जनरल थंडरबोल्ट रॉस की भूमिका निभा रहे हैं - इस भूमिका में वह द इन्क्रेडिबल हल्क (२००८), कैप्टन अमेरिका: सिविल वॉर (२०१६), और अवेंजर्स: इन्फिनिटी वॉर (२०१८) में नज़र आये हैं।

सन्दर्भ
-------

1. ↑  "William Hurt". मूल से 12 मार्च 2018 को पुरालेखित. अभिगमन तिथि 21 जनवरी 2019.
2. ↑  Obituary Archived 2012-07-24 at the Wayback Machine - "Survivors include two sons from his first marriage, the actor William McChord Hurt and James Harlan Hurt, both of New York; and five grandchildren"
3. ↑  "FindACase™ - SANDRA JENNINGS v. WILLIAM MCCHORD HURT (02/14/91)". मूल से 7 जुलाई 2018 को पुरालेखित. अभिगमन तिथि 21 जनवरी 2019.
4. ↑  "William Hurt Joins Incredible Hulk Cast as General Thunderbolt Ross". Marvel.com. June 14, 2007. मूल से 14 सितंबर 2015 को पुरालेखित. अभिगमन तिथि May 7, 2015.
5. ↑  "Marvel Studios Begins Production on Marvel's 'Captain America: Civil War'". Marvel.com. June 14, 2007. मूल से 7 मई 2015 को पुरालेखित. अभिगमन तिथि May 7, 2015.

बाहरी कड़ियाँ
-------------

|  |  |
| --- | --- |
|  | **विलियम हर्ट** से संबंधित मीडिया विकिमीडिया कॉमंस पर उपलब्ध है।  |

* इंटरनेट मूवी डेटाबेस पर विलियम हर्ट
* साँचा:Iobdb name

|  |  |
| --- | --- |
| प्राधिकरण नियंत्रण | 
* वर्ल्डकैट
* वी॰आई॰एफ॰ए॰: 196533
* एल॰सी॰सी॰एन॰: n86129957
* आई॰एस॰एन॰आई: 0000 0001 2117 4569
* जी॰एन॰डी॰: 118917099
* एस॰यू॰डी॰ओ॰सी॰: 059219076
* बी॰एन॰एफ॰: cb13895422f (आँकड़े)
* BIBSYS: 90950608
* म्यूज़िकब्रैन्ज़: 56d798df-25df-44a9-b030-72827ba977b5
* एन॰के॰सी॰: xx0034086
* The SBN id RAVV089639 is not valid.
* बी॰एन॰ई॰: XX1116717

 |
**लावण्या त्रिपाठी** एक भारतीय फिल्म अभिनेत्री, मॉडल और नृतक है, जो मुख्य रूप से तेलुगू भाषा में बनी फिल्मों में काम करती हैं। मॉडल के रूप में काम करने के बाद इन्होंने 2006 में मिस उत्तराखंड बनी थी। 2012 में ये *अंडला राक्षसी* नाम की एक तेलुगू भाषा में बनी फिल्म के साथ इन्होंने फिल्मों में कदम रखा।

अभिनय
-----

इन्होंने 2012 की तेलुगू भाषा में बनी फिल्म *अंडला राक्षसी* से अपने फिल्मी करियर की शुरुआत की थी। इस फिल्म में काम करने का मौका इन्हें ऑडीसन में जीतने के बाद मिला, जिसमें भाग लेने का सुझाव इनके एक दोस्त ने दिया था। इन्हें इनके *मिधुना* में इनके कार्य के लिए काफी प्रशंसा मिली और इन्होंने माँ टीवी के सर्वश्रेष्ठ शुरुआत करने वाली अभिनेत्री की श्रेणी में पुरस्कार भी जीता था। इसी साल इन्हें *डूसूकेल्था* में काम किया, जो काफी सफल रहा। 2014 में इन्होंने ब्राह्मण के साथ तमिल सिनेमा में कदम रखा। इस फिल्म में ये एक पत्रकार बनने की इच्छुक लड़की, गायत्री का किरदार निभा रही थी। इसी के तुरंत बाद ही इन्हें तमिल भाषा की एक और फिल्म में काम मिल गया, जो *नानुम राउडिधान* थी। हालांकि बाद में नए प्रॉडक्शन स्टुडियो ने इस परियोजना में काम शुरू किया तो, इन्हें इस परियोजना से निकाल दिया गया। उनकी इसके बाद अगली तेलुगू फिल्म *भले भले मगदीवोय* थी, जिसमें ये नानी के साथ काम कर रही थीं।

निजी जीवन
---------

इनका जन्म उत्तर प्रदेश के अयोध्या शहर में हुआ था और उत्तराखंड के देहरादून शहर में ये पली-बढ़ीं थी। इनके पिता एक वकील हैं, जो अपना अभ्यास हाई कोर्ट और सिविल कोर्ट में करते हैं, और इनकी माँ शिक्षिका थी। इनके एक बड़ा भाई और एक बड़ी बहन हैं। इन्होंने अपनी पढ़ाई देहरादून के मार्शल स्कूल में पूरी की और उसके बाद मुंबई आ गईं। वहाँ इन्होंने ऋषि दयाराम नेशनल कॉलेज से अर्थशास्त्र में स्नातक की उपाधि प्राप्त की।

इनके अनुसार ये हमेशा से ही टीवी पर आना चाहती थीं, लेकिन पिता चाहते थे कि वो पहले पढ़ाई पूरी कर लें। उसके बाद इन्होंने मॉडल के रूप में अपना करियर शुरू किया और बाद में कुछ विज्ञापनों में काम करने के बाद टेलीविजन शो में भी अभिनय किया। ये 2006 में मिस उत्तराखंड भी बन गई।

सन्दर्भ
-------

1. ↑  "Lavanya Tripathi plays heroine role". मूल से 14 अगस्त 2017 को पुरालेखित. अभिगमन तिथि 7 September 2012.
2. ↑  "Lavanya to pair with Nani" Archived 2018-07-27 at the Wayback Machine Ap7am, Retrieved 03.02.2015
3. 1 2  "Exclusive Interview With Lavanya Tripathi". Aboututtarakhand.com. 2009-07-07. मूल से 22 सितंबर 2018 को पुरालेखित. अभिगमन तिथि 2013-08-19.
4. ↑  "Interviews". Tellychakkar.com. मूल से 29 मई 2011 को पुरालेखित. अभिगमन तिथि 2013-08-19.

बाहरी कड़ियाँ
-------------

* इंटरनेट मूवी डेटाबेस पर लावण्या त्रिपाठी
**सरिय्या हज़रत बशीर बिन साद रज़ि० (फ़िदक)** का पहला सैन्य अभियान जो इस्लाम के पैग़म्बर **मुहम्मद** सल्लल्लाहु अलैहि वसल्लम के आदेश पर फ़िदक के लिए था, इस्लामिक कैलेंडर के शाबान, 7 हिजरी यानी दिसंबर 628 ईस्वी में हुआ था।

विवरण
-----

सरिय्या बशीर बिन साद अंसारी शाबान 7 हिजरी में फ़दक (ख़ैबर में एक मुक़ाम जो मदीना से दो या तीन मंज़िल पर है मैं बनू मर्राह की तरफ़ भेजा गया। उनके साथ 30 लोग थे वो पहले बकरीयां चराने वालों से मिले बनू मर्राह का पता किया तो बताया गया वो जंगलों में गए हैं बशीर बिन साद ने ऊंट और बकरीयां लीं और मदीना को रवाना हुए किसी ने क़बीले वालों को ख़बरदार किया उनमें से हब्शियों ने बशीर बिन साद को ढूंढ लिया आपस में तीर-अंदाज़ी हुई रात-भर ये सिलसिला जारी रहा बहुत सख़्त लड़ाई हुई मुस्लमानों के तीर ख़त्म हो गए। बशीर को छोड़कर सभी 29 मुसलमानों को मार डाला। बशीर बिन साद ज़ख़मी हुए किसी ने उनके टख़ने पर चोट लगाई ताकि मालूम करे कि ज़िंदा हैं या फ़ौत हो चुके जबकि ज़िंदा थे वो मुर्दा समझ कर छोड़ गया वो अपने ऊंट और बकरीयां लेकर वापिस हो गए। एल्बा बिन हारस्सी ये ख़बर लेकर रसूल अल्लाह की बारगाह में हाज़िर हुए बाद में बशीर बिन साद भी पहुंच गए

सराया और ग़ज़वात
----------------

इस्लामी शब्दावली में अरबी शब्द **ग़ज़वा**  इस्लाम के पैग़ंबर के उन अभियानों को कहते हैं जिन मुहिम या लड़ाईयों में उन्होंने शरीक होकर नेतृत्व किया,इसका बहुवचन है गज़वात, जिन मुहिम में किसी सहाबा को ज़िम्मेदार बनाकर भेजा और स्वयं नेतृत्व करते रहे उन अभियानों को **सरियाह(सरिय्या)** या सिरया कहते हैं, इसका बहुवचन सराया है।

इन्हें भी देखें
---------------

* सरिय्या अबू बक्र सिद्दीक
* मुहम्मद की सैन्य उपलब्धियाँ
* मुहम्मद के अभियानों की सूची
* ग़ज़वा ए दूमतुल जन्दल

सन्दर्भ
-------

1. ↑  سریہ بشیر بن سعد انصاری (فدک)
2. 1 2  *Atlas Al-sīrah Al-Nabawīyah*. Darussalam. 2014. पृ॰ 205. आई॰ऍस॰बी॰ऍन॰ 9789960897714.
3. ↑  "List of Battles of Muhammad". मूल से 26 July 2011 को पुरालेखित. अभिगमन तिथि 19 April 2011.
4. ↑  Ghazwa
5. ↑  siryah
6. ↑  ग़ज़वात और सराया की तफसील, पुस्तक: मर्दाने अरब, पृष्ट ६२]

बाहरी कड़ियाँ
-------------

* Ar-Raheeq Al-Makhtum|Ar Raheeq Al Makhtum– The Sealed Nectar (Biography Of The Noble Prophet) -First PRIZE WINNER BOOK Ar Raheeq Al Makhtum

* अर्रहीकुल मख़तूम (सीरत नबवी), पैगंबर की जीवनी (प्रतियोगिता में प्रथम पुस्तक) अर्रहीकुल मख़तूम
**सरुंड माता** मंदिर, जिसे **सरुंड माता** और **चिलाय माता के नाम से भी जाना जाता है, भारत के** राजस्थान राज्य में नीम का थाना से कोटपूतली राजमार्ग पर कोटपुतली के पास **सरुंड** गांव में स्थित है ।

यूं तो पूरा राजस्थान मंदिरों और लोक देवताओं के स्थानों से भरा पड़ा है, लेकिन हर साल चैत्र और शारदीय नवरात्र में यहां श्रद्धालुओं की खासी भीड़ उमड़ती है। राजस्थान समेत देश के कोने-कोने से हजारों श्रद्धालु मां के दर्शन के लिए आते हैं। महाभारत काल का यह मंदिर ग्राम **सरुंड** में अरावली पहाड़ी पर स्थित है। जिसे पहुंचने के लिए 284 सीढ़ियां चढ़नी पड़ती हैं। मंदिर में माता की मूर्ति को पांडवों ने अपने गुप्त काल में स्थापित किया था। मंदिर में स्थापित **चिलाय** देवी मां की मूर्ति पांडवों और उनके राजवंश तंवर या तोमर राजपूत की कुल देवी का एक रूप है, **तंवर राजपूत** समाज के लोग मां **सरुंड** को कुलदेवी के रूप में पूजते हैं।

मूर्ति एक गुफा में स्थापित है ।

किवदंती है कि 16वीं शताब्दी में मुगल बादशाह अकबर यह सुनकर ऊंटों पर शराब का जखीरा लेकर आया था पर हर बार मंदिर के आधे ऊपर जाने पर ऊंटों पर रखी शराब खाली हो जाती थी। यह देखकर मुगल बादशाह अकबर को झुकना पड़ा। इसके बाद अकबर ने मंदिर का जीर्णोद्धार करवाया। मूर्ति पहाड़ी पर एक गुफा में स्थित है। यहां तक ​​पहुंचने के लिए सात द्वारों से होकर गुजरना पड़ता है। पहले यहां एक ही द्वार हुआ करता था। जबकि शेष छह द्वार मुगलकालीन हैं। कहा जाता है कि इन द्वारों का निर्माण अकबर ने करवाया था। यह सिलसिला औरंगजेब के समय भी जारी रहा।

माता के पदचिह्न

मान्यता है कि रात के समय माता रानी सिंह पर सवार होकर स्वयं भ्रमण करती हैं। मंदिर की चढ़ाई के दौरान माता के पदचिह्न आधे आते हैं जबकि मंदिर की परिक्रमा पुजारियों के अनुसार 52 भेरूजी, 56 कलवा, 64 योगिनी, 9 नरसिंह और 5 पीर क्षेत्रपाल के रूप में स्थित है। इसके अलावा 500 साल पुरानी बावड़ी, छतरी और गुफा के बीच में हनुमान जी का ऐतिहासिक मंदिर भी स्थित है।

तीन दिवसीय मेला भरता है

नवरात्रि की सप्तमी से नवमी तक यहां तीन दिवसीय मेला भरता है। साथ ही सप्तमी की रात्रि को जागरण भी किया जाता है। इसके अलावा हर माह की शुक्ल अष्टमी को भी जागरण का आयोजन किया जाता है। मंदिर का वार्षिक उत्सव हर साल वैशाख शुक्ल षष्ठी से नवमी तक लगातार चार दिनों तक आयोजित किया जाता है।
अकेडेमी पुरस्कार (ऑस्कर पुरस्कार) में धूम मचाने वाली फिल्‍म 'स्लमडॉग मिलियनेयर' के लेखक विकास स्‍वरूप भारतीय विदेश सेवा के १९८६ बैच के अधिकारी हैं। ब्रिटेन, अमरीका और तुर्की में काम कर चुके विकास स्‍वरूप वर्तमान में दक्षिण अफ़्रीका में भारतीय उप उच्चायुक्त हैं।

जीवन परिचय
----------

विकास स्वरूप का जन्म इलाहाबाद में हुआ था। उनकी शुरुआती शिक्षा-दीक्षा इलाहाबाद के ब्वायज हाई स्कूल में हुई। उच्च शिक्षा के लिए उन्होंने इलाहाबाद विश्वविद्यालय में दाखिला लिया, जहां से उन्होंने मनोविज्ञान, दर्शनशास्त्र और इतिहास विषयों के साथ स्नातक की उपाधि प्राप्त की।

राजनयिक सेवा
------------

लेखन कार्य
----------

मूलत: इलाहाबाद के रहने वाले विकास स्वरूप ने २००३ में लंदन में अपनी पोस्टिंग के दौरान अपना उपन्यास 'क्यू एंड ए' लिखा था। उस वक्त हिंदुस्तान में कौन बनेगा करोड़पति की बेहद चर्चा थी और उन्होंने महज दो महीने के भीतर अपने उपन्यास को पूरा कर लिया। स्वरूप के इस पहले ही उपन्यास 'क्यू एंड ए' का दुनिया की ३६ भाषाओं में अनुवाद हुआ। बीबीसी ने इस पर एक रेडियो ड्रामा भी बनाया था।

विकास का दूसरा उपन्यास 'सिक्स सस्पेक्ट्स' पिछले साल प्रकाशित हो चुका है। बीबीसी इस उपन्‍यास पर भी फिल्म बना रही है। फिलहाल वे अपनी तीसरी किताब पर काम कर रहे हैं लेकिन इसकी पृष्ठभूमि में भारत नहीं होगा।

उनके उपन्यास 'क्यू एंड ए एक काफी चर्चित किताब रही है और फिल्‍म बनने से पहले ही उसे काफी सराहना मिल चुकी थी। बाद में किताब का शीर्षक बदलकर 'स्लमडॉग मिलियनेयर' कर दिया गया और किताब के कवर पर फ़िल्म की तस्वीर भी लगा दी गई। विकास अपनी किताब का शीर्षक बदले जाने से खुश नहीं हैं और यह बात उन्‍होंने सार्वजनिक रूप से भी कही है।

सम्मान
------

बाह्य कडि़यां
-------------

ऑस्कर में स्लमडॉग मिलियनेयर की गूंज

सन्दर्भ
-------

1. ↑  "संग्रहीत प्रति". मूल से 24 फ़रवरी 2009 को पुरालेखित. अभिगमन तिथि 28 फ़रवरी 2009.
2. ↑  "संग्रहीत प्रति". मूल से 24 फ़रवरी 2009 को पुरालेखित. अभिगमन तिथि 28 फ़रवरी 2009.